În sezonul 2013-2014 s-a transferat la Dinamo București, unde sunt legitimați și colegii săi de lot olimpic Tiberiu Dolniceanu și Iulian Teodosiu. Cu Dinamo a participat la Cupa Europei la Gödöllő. Dinamoviștii au trecut în finală de echipa franceză Pau și au păstrat medalia de aur. La Campionatul European din 2014 de la Strasbourg a fost eliminat în primul tur de cvadruplul campion olimpic Aldo Montano. La proba pe echipe, România a pierdut cu Belarus în sferturi de finală și s-a clasat pe locul cinci.